S-565/2007

Mál þetta, sem þingfest var þann 31. janúar sl. og dómtekið sama dag, var höfðað með ákæru lögreglustjórans á Selfossi, dagsettri 16. desember 2007, á hendur H-kk-þgf P-kk-þgf R-kk-þgf, kt. 000000-0000, Furugrund 24, Kópavogi,

fyrir neðangreind hegningarlagabrot framin í júní 2007 í félagi við H-kk-þf M-kk-þf G-kk-þf, kt. 000000-0000, í Grímsnes- og Grafningshreppi,

„i.  fyrir þjófnað; með því að hafa aðfaranótt miðvikudagsins 20. júní 2007 brotist inní sumarhús með öryggisnúmerið 220-8696 í landi Öndverðarness, með því að spenna upp glugga og stela þaðan áfengi, 2 höttum af Stetson gerð og rauðu útvarpstæki.

Telst brot ákærða varða við 244. gr. almennra hegningarlaga nr. 19, 1940.

ii  þjófnað og húsbrot; með því að hafa síðar sömu nótt brotist inní sumarhús með öryggisnúmerið 220-7818 í landi Miðengis, með því að spenna upp útihurð og stela þaðan Tivoli-útvarpi, borvél, handverkfærum og fyrir að hafa síðan í heimildarleysi dvalist í sumarhúsinu í tvo sólarhringa og á þeim tíma hagnýtt sér heimilismuni og sængurfatnað.

Telst brot ákærða varða við 231. gr. og 244. gr. almennra hegningarlaga nr. 19, 1940.

Þess er krafist að ákærði verði dæmdir til refsingar.“

Ákærði kom fyrir dóminn þann 19. mars sl. ásamt verjanda sínum. Féll ákæruvaldið þá frá háttsemi í ákæru varðandi heimfærslu til 231. gr. almennra hegningarlaga nr. 19/1940. Játaði ákærði brot sín greiðlega fyrir dóminum og var málið dómtekið eftir að verjandi og sækjandi höfðu reifað sjónarmið um lagaákvæði og refsiákvörðun.

Um málavexti vísast til ákæruskjals. Sannað er að ákærði framdi brot þau sem greinir í ákæru utan þeirrar breytingar sem ákæruvaldið gerði og eru brotin að því leyti réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði sem liggur frammi í málinu var ákærði dæmdur í fjögurra mánaða fangelsi, skilorðsbundið til þriggja ára, þann 24. janúar 2005 fyrir þjófnað og nytjastuld. Þá var ákærði dæmdur í fimm mánaða fangelsi þann 16. apríl 2006 fyrir þjófnað og þann 2. nóvember 2007 var ákærði dæmdur til greiðslu 200.000 króna sektar og sviptur ökurétti í eitt ár fyrir ýmis umferðarlagabrot. Rauf ákærði skilorð dómsins frá 16. apríl 2006 en refsing þess dóms var þá ekki dæmd upp. Brot þau sem ákærði hefur verið sakfelldur fyrir nú framdi hann áður en dómur féll þann 2. nóvember 2007 og ber því að gera honum hegningarauka samkvæmt reglum 78. gr. almennra hegningarlaga. Við ákvörðun refsingar nú verður að líta til þess að ákærða hefur tvisvar áður verið gerð þung refsing fyrir þjófnað og er ákærði nú í þriðja sinn að rjúfa skilorð. Verður honum því gerð refsing samkvæmt reglum 60. gr. almennra hegningarlaga nr. 19/1940. Þá verður það metið ákærða til refsiþyngingar að brotin framdi hann í sameiningu við annan mann, sbr. 2. mgr. 70. gr. hegningarlaga. Þykir refsing hans nú hæfilega ákveðin fangelsi í átta mánuði. Hefur dómurinn frá 16. apríl 2006 þá verið dæmdur upp. Þykir rétt með hliðsjón af ungum aldri ákærða og skýlausri játningu fyrir dómi að fresta fullnustu fimm mánaða fangelsisvistar í þrjú ár haldi ákærði almennt skilorð 57. gr. almennra hegningarlaga nr. 19/1940.

Með vísan til 165. gr. laga um meðferð opinberra mála skal ákærða gert að greiða allan sakarkostnað sem er þóknun skipaðs verjanda hans, H-kk-ef I-kk-ef hæstaréttarlögmanns, sem þykir hæfilega ákvörðuð 80.925 krónur, auk ferðakostnaðar, 8.220 krónur. Hefur þá verið tekið tillit til virðisaukaskatts.

G-kk-nf Ö-kk-nf J-kk-nf sótti mál þetta af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, H-kk-nf P-kk-nf R-kk-nf, sæti fangelsi í átta mánuði en fresta skal fullnustu fimm mánaða refsingarinnar og hún niður falla að liðnum þremur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað sem er þóknun skipaðs verjanda hans, H-kk-ef I-kk-ef hæstaréttarlögmanns, 80.925 krónur, auk ferðakostnaðar, 8.220 krónur. Hefur þá verið tekið tillit til virðisaukaskatts.

Á-kvk-nf G-kvk-nf